**בדק הבית בימי יאשיהו**   
מלכים ב' פרק כ"ב

1. קראו את פסוקים א'–י"א והשלימו את הטבלה:

|  |  |  |  |
| --- | --- | --- | --- |
| הדמות | תפקידה | פרטים על הדמות | מעשי הדמות המתוארים בפרק |
| יאשיהו |  |  |  |
| שפן |  |  |  |
| חלקיה |  |  |  |
| חולדה |  |  |  |

2. ענו על השאלות הבאות:

* מהו "בדק הבית"?
* מדוע היה צריך לעשות אותו?
* מי ניהל אותו ובאיזה אופן?
* איזה אירוע דרמטי התרחש בעת בדק הבית?
* כיצד הגיב יאשיהו לאירוע?

מדוע מציאת ספר תורה היא אירוע דרמטי כל כך? מדוע המלך קורע את בגדיו?

קראו את דברי מצודת דוד והמלבי"ם למל"ב כ"ב, ח':

|  |
| --- |
| **מצודת דוד:** ואמרו רבותינו ז"ל שמצאה כשהיתה מגוללת בפרשה תוכחות והיה התחלת הדף "יולך ה' אותך ואת מלכך..." **מלבי"ם:** הספר תורה שכתב משה, שהיה מונח אצל הארון, גנזוהו בימי מנשה ששרף את התורה ועכשיו מצא אותו... |

**3**. קראו את פסוקים י"ב–כ'

סמנו בפסוקים את:

* מטרת המשלחת ששלח יאשיהו לחולדה.
* נבואת חולדה על ממלכת יהודה.
* נבואת חולדה על יאשיהו.

יב. וַיְצַו הַמֶּלֶךְ אֶת חִלְקִיָּה הַכֹּהֵן וְאֶת אֲחִיקָם בֶּן שָׁפָן וְאֶת עַכְבּוֹר בֶּן מִיכָיָה וְאֵת שָׁפָן הַסֹּפֵר  
     וְאֵת עֲשָׂיָה עֶבֶד הַמֶּלֶךְ לֵאמֹר.  
יג. לְכוּ דִרְשׁוּ אֶת ה' בַּעֲדִי וּבְעַד הָעָם וּבְעַד כׇּל יְהוּדָה עַל דִּבְרֵי הַסֵּפֶר הַנִּמְצָא הַזֶּה  
    כִּי גְדוֹלָה חֲמַת ה' אֲשֶׁר הִיא נִצְּתָה בָנוּ  
    עַל אֲשֶׁר לֹא שָׁמְעוּ אֲבֹתֵינוּ עַל דִּבְרֵי הַסֵּפֶר הַזֶּה לַעֲשׂוֹת כְּכׇל הַכָּתוּב עָלֵינוּ.  
יד. וַיֵּלֶךְ חִלְקִיָּהוּ הַכֹּהֵן וַאֲחִיקָם וְעַכְבּוֹר וְשָׁפָן וַעֲשָׂיָה   
     אֶל חֻלְדָּה הַנְּבִיאָה אֵשֶׁת שַׁלֻּם בֶּן תִּקְוָה בֶּן חַרְחַס שֹׁמֵר הַבְּגָדִים   
     וְהִיא יֹשֶׁבֶת בִּירוּשָׁלַ͏ִם בַּמִּשְׁנֶה וַיְדַבְּרוּ אֵלֶיהָ.  
טו. וַתֹּאמֶר אֲלֵיהֶם כֹּה אָמַר ה' אֱלֹקי יִשְׂרָאֵל אִמְרוּ לָאִישׁ אֲשֶׁר שָׁלַח אֶתְכֶם אֵלָי.  
טז. כֹּה אָמַר ה' הִנְנִי מֵבִיא רָעָה אֶל הַמָּקוֹם הַזֶּה וְעַל יֹשְׁבָיו  
     אֵת כׇּל דִּבְרֵי הַסֵּפֶר אֲשֶׁר קָרָא מֶלֶךְ יְהוּדָה  
יז. תַּחַת אֲשֶׁר עֲזָבוּנִי וַיְקַטְּרוּ לֵאלֹהִים אֲחֵרִים לְמַעַן הַכְעִיסֵנִי בְּכֹל מַעֲשֵׂה יְדֵיהֶם  
    וְנִצְּתָה חֲמָתִי בַּמָּקוֹם הַזֶּה וְלֹא תִכְבֶּה.  
יח. וְאֶל מֶלֶךְ יְהוּדָה הַשֹּׁלֵחַ אֶתְכֶם לִדְרֹשׁ אֶת ה' כֹּה תֹאמְרוּ אֵלָיו   
    כֹּה אָמַר ה' אֱלֹהֵי יִשְׂרָאֵל הַדְּבָרִים אֲשֶׁר שָׁמָעְתָּ.  
יט. יַעַן רַךְ לְבָבְךָ וַתִּכָּנַע מִפְּנֵי ה'   
    בְּשׇׁמְעֲךָ אֲשֶׁר דִּבַּרְתִּי עַל הַמָּקוֹם הַזֶּה וְעַל יֹשְׁבָיו לִהְיוֹת לְשַׁמָּה וְלִקְלָלָה   
    וַתִּקְרַע אֶת בְּגָדֶיךָ וַתִּבְכֶּה לְפָנָי וְגַם אָנֹכִי שָׁמַעְתִּי נְאֻם ה'.  
כ. לָכֵן הִנְנִי אֹסִפְךָ עַל אֲבֹתֶיךָ וְנֶאֱסַפְתָּ אֶל קִבְרֹתֶיךָ בְּשָׁלוֹם   
    וְלֹא תִרְאֶינָה עֵינֶיךָ בְּכֹל הָרָעָה אֲשֶׁר אֲנִי מֵבִיא עַל הַמָּקוֹם הַזֶּה. 

4. סכמו במילים שלכם:

* מטרת המשלחת לחולדה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* נבואת חולדה על ממלכת יהודה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* נבואת חולדה על יאשיהו: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_